SPA ราคาลดลงจนน่าสนใจจากการขยายสาขาทั้งใน-ตปท.แนะซื้อเป้า 18 บ.
SPA ราคาลดลงจนน่าสนใจจากการขยายสาขาทั้งใน-ตปท.แนะซื้อเป้า 18 บ.
6 ก.ค. 2561

บล.ทิสโก้ ระบุในบวิเคราะห์วันนี้(6 ก.ค.)ว่า บริษัท สยามเวลเนสกรุ๊ป จำกัด (มหาชน) หรือ SPA เนื่องด้วยช่วง Low season และการขยายสาขาในประเทศที่เพิ่มขึ้น ทำให้เราคาดว่าผลประกอบการจะลดลง 12.1%เทียบไตรมาสก่อนหน้าเป็น 49.4 ล้านบาท แต่ยังคงเพิ่มขึ้น 22.4% เทียบช่วงเดียวกันของปีก่อน หนุนโดยนักท่องเที่ยวที่เพิ่มขึ้น 8% เทียบช่วงเดียวกันของปีก่อน (จีนเพิ่มขึ้น 23% เทียบช่วงเดียวกันของปีก่อน) ในเดือน เม.ย. – พ.ค. 18
แม้ว่า SPA จะมีสาขาเพิ่มขึ้น 1 สาขาในไทย แต่มีสาขาที่เพิ่มขึ้น 4 สาขาในต่างประเทศ (กัมพูชา และจีน) ซึ่งแสดงถึงความตั้งใจในการเป็นผู้นำในตลาดสปา อัตรากำไรขั้นต้นที่ 35.5% : ลดลงจากเดิมที่ 37.5% ในช่วง ไตรมาส 1/61 เนื่องจากเทศกาลตรุษจีนอยู่ในช่วงไตรมาส 1/61
คาดว่า SG&amp;A ลดลงจาก 14.7% ในช่วงไตรมาส2/60เป็น 13.7% ในช่วงไตรมาส 2/61เนื่องจากค่าแฟรนไชส์จากสาขาในต่างประเทศ
คาดว่าผลประกอบการในช่วง 2H18 จะเพิ่มขึ้นจาก 1) การเปิดสาขาใหม่ 3 – 4 แห่ง ซึ่งเป็นแบรนด์หลักของ Let’s Relax ของ SPA 2) รายได้จากสาขาที่เปิดเพิ่มขึ้น และ 3) ฐานที่ต่ำจากการปิดปรับปรุงสาขาใน ไตรมาส4/60
ปรับคำแนะนำจาก “ถือ” เป็น “ซื้อ” โดยมีมูลค่าที่เหมาะสม 18 บาท (DCF) โดยราคาหุ้นปรับตัวลดลง 32% จากจุดสูงสุดในเดือน ก.พ. และซื้อขายที่ PER 36 – 29 เท่าสำหรับปี 2018-19F และ PEG ที่ 0.9 เท่า มองว่าราคาปัจจุบันของ SPA เหมาะสำหรับการสะสมลงทุนในระยะยาวจากการขยายสาขาทั้งในและต่างประเทศ
 